பாரா-கிரெசிடின்

பாரா-கிரெசிடின் (para-Cresidine) என்பது CH3OC6H3(CH3)NH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம் கரிமக் கரைப்பான்களில் கரைகிறது. அமீன் மற்றும் மெத்தாக்சி வேதி வினைக்குழுக்கள் இரண்டின் அம்சங்களையும் பாரா-கிரெசிடின் சேர்மம் கொண்டிருக்கிறது.  சாயங்கள் மற்றும் நிறமிகள் தயாரிப்பின்போது ஓர் இடைநிலை வேதிப்பொருளாக இது உருவாகிறது.

தயாரிப்பு 

4-குளோரோதொலுயீனை வேதி வினைகளுக்கு உட்படுத்தி சில படிநிலைகளில் இதை தயாரிக்க முடியும். முதலில் 4-குளோரோதொலுயீன் நைட்ரோயேற்றம் செய்யப்படுகிறது. வினையில் உருவாகும் 3-நைட்ரோ-4-குளோரோதொலுயீன் மெத்தாக்சைடு மூலப்பொருட்களுடன் வினையில் ஈடுபட்டு 4-மெத்தாக்சி-2-நைட்ரோதொலுயீன் உருவாகிறது. பின்னர் இந்த நைட்ரோ சேர்மம் ஒடுக்கப்பட்டு பாரா-கிரெசிடின் என்ற அனிலின் கிடைக்கிறது .

வினை 

பாரா-கிரெசிடினுடன் ஒலீயம் எனப்படும் புகையும் கந்தக அமிலத்தைச் சேர்த்து சல்போனேற்றம் செய்தால் 4-அமினோ-5-மெத்தாக்சி-2-மெத்தில்பென்சீன்சல்போனிக் அமிலம் உருவாகிறது. இந்த சல்போனிக் அமிலம் உணவுக்கு சிவப்பு நிறமூட்டும் அலூரா சிவப்பு என்ற அசோ சாயத்தை தயாரிக்க உதவும் ஒரு முன்னோடிச் சேர்மமாகும் .

மேற்கோள்கள்

புற இணைப்புகள் 
International Chemical Safety Card, Center for Disease Control

அனிலின்கள்
பீனால் ஈதர்கள்
ஆல்க்கைல்-பதிலீடு பென்சீன்கள்
புற்றீணிகள்